Рэклама – рухавік гандлю. Зрэшты, не толькі яго – падарожжаў, як высветлілася, таксама. Ва ўсялякім выпадку “вандроўная” рубрыка, якая прапісалася ў “Астравецкай праўдзе”, прыносіць свае плады. Адзін з іх – падарожжа актывістаў прафсаюзнага жыцця ў Азярцо, якое арганізаваў райкам прафсаюза работнікаў аграпрамысловага комплексу на чале са старшынёй Мікалаем Канстанцінавічам Грыцкевічам.